Aamulaulu
Tuhanten rantain partahilla
 heräjä, armas synnyinmaa!
 Heräjä, taivaan rantehilla
 jo aamun koitto leimuaa!
 Ikävä yös on haihtuva
 ja valon riemu voittava.
 Tuhanten rantain partahilla
 heräjä, armas synnyinmaa!

 Kuin kukkaranta aamusella,
 heräjä uuteen aikahan,
 sill’ uusi päivä paistehella
 hälvensi varjot kuoleman!
 Siis varmistu sä muistoissa,
 jalostu mielen avuissa!
 Kuin kukkaranta aamusella,
 heräjä uuteen aikahan!

 Sun kyyneleesi kuivukohot,
 kuin kaste aamun tuulihin!
 Keväimen kylmät lauhtukohot,
 ja ruusut nouskoot kasvoihin!
 Kukiksi nuput puhjetkoon!
 Ja mielet, toiveet tointukoot!
 Sun kyyneleesi kuivukohot,
 kuin kaste aamun tuulihin!

 Soitamme sumu vielä peittää,
 vaan öiset haamut karkoita!
 Ja Herran haltuun rientos heitä
 elosi retken aamuna!
 Sanalla itses sonnusta!
 Ole, maani, vahva Herrassa!
 Soitamme sumu vielä peittää,
 vaan öiset haamut karkoita!

 Sä nouse, nuori maani armas,
 mereni, lampen’, läikkykää!
 Jo kuuluu lintuin laulu harras.
 Jo päiväss’ aallot välkkyää.
 Heräjä tuulten huminaan
 ja loistoon aamun kirkkahan!
 Sä nouse, nuori maani armas,
 mereni, lampen’ läikkykää!

Maamme kirja, 1875. J. Bäckvallin suomennoksen 1876, tarkisti P. Cajander 1878.

Johan Bäckwall
Paavo Cajander
Zacharias Topelius